##### **ОБЯВЛЕНИЕ**

Изпълнителна агенция „Морска администрация” (ИАМА), на основание чл. 333а, ал. 2 от Кодекса за търговско корабоплаване, чл. 61 от Закона за държавната собственост и чл. 18 и следващите, във връзка с чл. 1, ал. 1 и ал. 2 от Наредба № 7 от 1997 г. за продажба на движими вещи – частна държавна собственост, и в изпълнение на Заповед Заповед № З-196/25.11.2022 г. изпълнителния директор на агенцията обявява **нов повторен търг с явно наддаване** за продажба на моторен кораб „VERA SU” с IMO № 8611219, при следните условия:

**I. Място, ден и час на провеждане на търга:**

Търгът ще се проведе на **20.12.2022 г., от 11:00 часа**, в заседателната зала на втория етаж в сградата на дирекция „Морска администрация – Варна“ (ДМА-Варна), на адрес: гр. Варна, бул. „Приморски” № 5.

**II. Описание на обекта на търга с явно наддаване:**

Моторен кораб „VERA SU” с IMO № 8611219 Тип на кораба: моторен, самоходен; еднопалубен с надстройка за жилищни помещения; КПУ и машинно отделение – разположени в кърмата, зад товарния трюм; едновинтов, задвижван от един дизелов двигател, директно куплиран с 4-лопусен бронзов винт с постоянна крачка.

Материал: основен корпус от нисковъглеродна корабостроителна стомана и надстройка в кърмовата част от нисколегирани стомани. Оттеглено свидетелството за клас. **Негоден за експлоатация** поради значителни деформации и разкъсвания на дънната обшивка и носовата част; негодни за експлоатация силова уредба и корабни машини и механизми.

**III. Начална тръжна цена:** **276 000.00 щатски долара без ДДС.**

**IV. Депозитът** за участие е в размер на **левовата равностойност** **на** **27 600.00 щатски долара** по обявения за деня на извършване на плащането курс на БНБ и се внася в срок **до 16.12.2022 г.,** включително, по следната банкова сметка на ИАМА: IBAN: **BG51 UBBS 8888 3319 8335 00**, BIC: **UBBSBGSF**, БАНКА: **„ОБЕДИНЕНА БЪЛГАРСКА БАНКА“ АД**, титуляр: Изпълнителна агенция „Морска администрация”.

**V. Местонахождението на вещта** е кейово място № 6 на пристанище със специално предназначение „ТЕРЕМ – КРЗ Флотски арсенал – Варна”.

**VI. Оглед** на вещта може да се извършва **всеки работен ден от 10.00 до 12.00 часа и от 14.00 до 16.00 часа**, **до 16.12.2022 г.**, включително, **в присъствието на служител** на ДМА-Варна и **след предварително съгласуване** със Любчо Василев – главен специалист в сектор „Кораби“, отдел „Прегледи, освидетелстване и регистрация на кораби и корабопритежатели” в същата дирекция, тел. 0700 10 145 или 0888 952 116, имейл: fsi\_vn@marad.bg.

**VI. Други условия:**

**Заявленията за участие**, с приложените към тях документи, посочени в тръжната документация, **се подават** в запечатан непрозрачен плик **до 17.30 ч. на 16.12.2022 г.** в деловодството на ДМА-Варна, на адрес: гр. Варна, 9000, бул. „Приморски“ № 5.

Редът, начинът и условията за провеждане на търга са определени в утвърдената от изпълнителния директор на ИАМА тръжна документация.

Тръжната документация не се закупува. До нея е осигурен **пряк и неограничен достъп** чрез публикуването й на интернет страницата на агенцията: [www.marad.bg](http://www.marad.bg), в рубриката „Профил на купувача“, раздел „Други търгове“.